2/,G C. PLINII HIST. NAT. LIB. XXXVI. 



picturae accommodatior. Maximus tamen honos candido 

 translucentibus , quam proxima crystalli similitudine. 

 Usus vero ad potandum argenti metalla et auri pepulit. 

 Est autem caloris impatiens , ni praecedat frigidus li- 

 quor : quum addita aqua vitreae pilae , sole adverso , in 

 tantum excandescant , ut vestes exurant. Fragmenta te- 

 porata adglutinantur tantum : rursus tota fundi non 

 queunt , praeterquam abrupta sibimet. Tingit ars , ve- 

 luti quum calculi fiunt, quos quidam abaculos appellant, 

 aliquos etiam pluribus modis versicolores. Vitrum sul- 

 phuri concoctum ferruminatur in lapidem. 



Miracula ignium. 



LXVIII. 27. At peractis omnibus, quae constant in- 

 genio , artem natura faciente , succurrit mirari , nihil 

 paene non ign perfici. Ignis accipit arenas , ex quibus 

 alibi vitrum, alibi argentum, alibi minium, alibi plumbi 

 gnera , alibi pigmenta , alibi medicamenta fondit. Ign 

 lapides in aes solvuntur, ign ferrum gignitur, ac doma- 

 tur, ign cremato lapide caementa in tectis ligantur. Alia 

 saepius uri prodest. Eademque materia aliud gignit pri- 

 mis ignibus, aliud secundis, aliud tertiis. Quando ipse 

 carbo vires habere incipit restinctus , atque interiisse 

 creditus, majoris fit virtutis. Immensa et improba rerum 

 naturae portio : et in qua dubium sit plura absumat, an 

 parit. 



